Melestradurezh: krouet e voe kumun Karozh e 1790. Gant al lezenn eus an 23 a viz Eost 1790 e voe lakaet Karozh da benn ur chanton, hini Karozh, gant seizh kumun: Chapel-Karozh, Karozh, Mousterrin, Rufieg, Ruvenieg, Sant-Abran ha Sant-Nikolaz-ar-Roz; e Bann Ploermael edo. Gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix, e voe diskaret kanton Karozh ha lakaet ar gumun e kanton Malastred. Lakaet e oa bet Karozh en Arondisamant Ploermael bet krouet e 1800.